All Blacks participă anual împreună cu Echipa națională de rugby a Australiei și cu Echipa națională de rugby a Africii de Sud, la Turneul celor Trei Națiuni, principala competiție de rugby internațional din emisfera de sud. Din cele 11 ediții ale campionatului, All Blacks au câștigat 7 ediții, de două ori realizând Grand Slam-ul, câștigând toate meciurile disputate. Au participat la toate edițiile Cupei Mondiale de Rugby câștigând ediția inaugurală, cea din 2011 și cea cea din 2015. Astfel a devenit prima echipă care a cucerit Cupa Webb Ellis de două ori la rând. Echipa are un bilanț pozitiv de victorii asupra tuturor celorlalte echipa împotriva cărora a jucat. În total au câștigat 315 din cele 425 meciuri disputate, ceea ce reprezintă un procentaj de victorii de 74%.